૧૯૭૦-૮૦ ના દાયકામાં બક્ષીપંચ દ્વારા પછાત વર્ગ માટેનો સર્વે ચાલતો હતો. આ દરમિયાન જ મર્હુમ જનાબ મહંમદભાઈ ચૌહાણના માર્ગદર્શનમાં સિપાઈ જ્ઞાતિના મર્હુમ જનાબ હાજી ભીખુભાઈ મકવાણા, મર્હુમ હાજી એ. કે. પઠાણ સાહેબ, જનાબ ફાજલભાઈ ચૌહાણ સહિત અનેક સિપાઈ ભાઈઓએ સાથે મળી, ફરી સૈારાષ્ટ્રના ગામેગામના સિપાઈ લોકોનો સંપર્ક કરી સિપાહી સમાજને એકત્રિત કર્યો. અને અખિલ ગુજરાત સિપાઈ સમાજ ચેરિટેબલ ટ્રસ્ટની સ્થાપના કરી. વર્ષ ૧૯૮૦ ની સાલમાં “સિપાહી સમાજ” માસિક મુખપત્ર શરૂ કરવામાં આવ્યું. જે સતત ૨૨ વર્ષ સુધી ચાલુ ૨હયું. આ જ સમય દરમિયાન સિપાઈ સમાજનાં અલગ-અલગ ગામોમાં સંમેલનો, સમુહલગ્નો, શૈક્ષણિક કાર્યક્રમો, સન્માન સમારોહ વગેરે કાર્યક્રમો યોજાયા.